
A V I Z 

 asupra proiectului de Lege pentru ratificarea Protocolului de la Cartagena privind biosecuritatea la Convenţia privind diversitatea biologică (semnată la 5 iunie 1992 la Rio de Janeiro), 

adoptat la Montreal la 29 ianuarie 2000.  

                     În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi  a fost sesizată, spre dezbatere şi avizare, cu proiectul de Lege pentru ratificarea Protocolului de la Cartagena privind biosecuritatea la Convenţia privind diversitatea biologică (semnată la 5 iunie 1992 la Rio de Janeiro), adoptat la Montreal la 29 ianuarie 2000, trimis cu adresa nr.692 din 19 decembrie 2002, înregistrată sub nr.31/1152 din 19 decembrie 2002.  



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 5 februarie 2003. 



Membrii comisiei au examinat Protocolul supus ratificării, expunerea de motive la proiectul de lege, precum  şi avizul favorabil al Consiliului Legislativ nr.1316/16.10.2002. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, în forma adoptată de Senat la 12 decembrie 2002. 


În raport de obiectul şi conţinutul său, proiectul de lege face parte din categoria legilor ordinare. 

